ai4bharat/Pralekha huggingface dataset:
उपराष्ट्रपती कार्यालय
लहान मुलांच्या कल्याणाच्या सुनिश्चिततेसाठी योजनाबद्धतेने विविध आघाड्यांवर सर्वंकष कृती करण्याचे उपराष्ट्रपतींचे आवाहन
नवी दिल्ली, 4 सप्टेंबर 2020
नवीन पिढी, आजची लहान मुले म्हणजे लोकसांख्यिकी दृष्टीने लाभांश आहेत, भविष्यात त्यांचा फायदा मिळावा यासाठी आणि लहान मुलांच्या कल्याणाच्या सुनिश्चिततेसाठी योजनाबद्धतेने विविध आघाड्यांवर सर्वंकष कृती करण्याचे आवाहन उपराष्ट्रपती व्यंकय्या नायडू यांनी आज केले.
बालविकास म्हणजे आपल्या देशाच्या विकास वास्तूचा पाया असला पाहिजे, असे सांगून उपराष्ट्रपती म्हणाले, बाल कल्याण, विकासासंदर्भामध्ये असलेल्या आव्हानांचा सर्वसमावेशक अहवाल, ‘द स्टेट ऑफ यंग चाइल्ड इन इंडिया’ यामध्ये प्रसिद्ध करण्यात आला आहे.
लहान मुलांसाठी फिरते संगोपन गृह म्हणजे फिरते पाळणाघर चालविणा-या संघटनेने भारतातल्या लहान मुलांच्या स्थितीविषयी हा अहवाल तयार केला आहे. ही संस्था संपूर्ण भारतामध्ये वंचितांच्या मुलांसाठी काम करते. या अहवालाची प्रशंसा करताना नायडू म्हणाले, अशा अहवालांमुळे मुलांना भासणा-या उणिवा तसेच त्यांच्या तातडीच्या गरजा नेमक्या काय आहेत, हे समजते आणि त्यानुसार धोरण निश्चित करण्यास मदत करतात.
मुलांची मुक्त वातावरणात वाढ झाली पाहिजे तसेच त्यांच्या भावनिक, सामाजिक आणि शैक्षणिक तसेच इतर गरजा पूर्ण होण्याची आवश्यकता आहे. आयुष्याच्या प्रारंभीच्या काळामध्ये त्यांचा चांगला पाया असलेल्या सुशिक्षित आणि निरोगी लोकांनी वंचितांच्या मुलांसाठी आर्थिक आणि सामाजिक कार्य म्हणून योगदान देण्याची गरज आहे, असेही नायडू यावेळी म्हणाले.
या अहवालाच्या आधारे नायडू यावेळी म्हणाले, भारतामध्ये सहा वर्षांच्या आतल्या वयाची 159 दशलक्ष बालकांपैकी 21 टक्के मुले ही कुपोषित आहेत. तर 36 टक्के मुलांचे वजन त्यांच्या वयाच्या मानाने कमी आहे. त्यांचे लसीकरणही पूर्णपणे झालेले नाही. या आकडेवारीवरून लहान मुलांच्या आरोग्यासाठी किती मोठ्या प्रमाणावर गुंतवणूक करण्याची आवश्यकता आहे, याचे महत्व अधोरेखित करीत आहे.
आयसीडीएस आणि संयुक्त राष्ट्राच्या बालहक्क समिती यासारख्या आंतरराष्ट्रीय वचनबद्धतेची पूर्तता करण्यासाठी भारत अतिशय जागरूकपणे प्रयत्न करीत आहे आणि त्यासाठी सर्वसमावेशक धोरण तसेच महत्वपूर्ण कार्यक्रम तयार करण्यात येत आहे, असे सांगून नायडू यांनी हे आव्हान प्रचंड मोठे असून त्याकडे विशेष लक्ष देण्याची गरज असल्याचे मत व्यक्त केले.
महात्मा गांधी आणि पंडित दीनदयाळ उपाध्याय यांनी सांगितलेल्या अंत्योदय योजनेनुसार समाजातल्या अगदी शेवटच्या घटकाची, व्यक्तीची उन्नती होण्याची गरज असल्याचे उपराष्ट्रपती नायडू यांनी यावेळी सांगितले.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
आर्थिक व्यवहार विषयक मंत्रिमंडळ समिती
मंत्रिमंडळाने मूल्य समर्थन योजना आणि मूल्य स्थिरीकरण निधी योजने अंतर्गत खरेदी केलेल्या चण्याची विल्हेवाट लावण्यास आणि मूल्य समर्थन योजना अंतर्गत तूर, उडीद आणि मसूरच्या संदर्भात सध्याच्या 25% वरून 40% पर्यंत प्रमाण खरेदी मर्यादा वाढवण्यास दिली मंजुरी
या योजनेच्या अंमलबजावणीसाठी 1200 कोटी रुपये खर्च करण्यात येणार आहेत
स्रोत असणाऱ्या राज्याच्या निर्गम किंमतीवर 8 रुपये प्रति किलोच्या सवलत दराने 15 लाख मेट्रिक टन हरबरा डाळ उपलब्ध होणार
राज्ये/केंद्रशासित प्रदेशातील कल्याणकारी योजना/कार्यक्रमांमध्ये या डाळींचा वापर होणार
नवी दिल्ली, 31 ऑगस्ट 2022
पंतप्रधान नरेंद्र मोदी यांच्या अध्यक्षतेखालील मंत्रिमंडळाच्या आर्थिक व्यवहार समितीने, मूल्य समर्थन योजना  अंतर्गत खरेदी केलेल्या डाळींच्या साठ्यातून राज्ये/केंद्रशासित प्रदेशांना विविध कल्याणकारी योजनांसाठी वापरल्या जाणार्या सवलतीच्या दरात हरबरा डाळीच्या वापरास मान्यता दिली आहे. त्याचबरोबर मूल्य स्थिरीकरण निधी , आणि मूल्य समर्थन योजना  अंतर्गत तूर, उडीद आणि मसूर डाळींच्या संदर्भात सध्याच्या 25% वरून 40% पर्यंत खरेदीची कमाल मर्यादा वाढवायलाही मान्यता दिली आहे.
या मंजूर योजनेअंतर्गत, प्रथम येणाऱ्यास प्रथम सेवा या आधारावर स्रोत असणाऱ्या राज्याच्या निर्गम किमतीवर 8 रुपये प्रति किलो या सवलतीच्या दरात राज्ये/केंद्रशासित प्रदेश सरकारला 15 लाख मेट्रिक टन हरबरा डाळ उचलण्याची मुभा दिली जाते. राज्ये/केंद्रशासित प्रदेशांनी या कडधान्यांचा वापर त्यांच्या विविध कल्याणकारी योजना/कार्यक्रम, जसे की मध्यान्ह भोजन, सार्वजनिक वितरण व्यवस्था, एकात्मिक बाल विकास कार्यक्रम  इत्यादींमध्ये करायचा आहे. हे वाटप 12 महिन्यांच्या कालावधीसाठी किंवा 15 लाख मेट्रिक टन हरबरा साठ्याची पूर्ण विल्हेवाट लागेपर्यंत यापैकी जे आधी असेल त्यासाठी एकदाच केले जाईल. सरकार या योजनेच्या अंमलबजावणीसाठी 1200 कोटी रुपये खर्च करणार आहे.
या निर्णयांमुळे राज्ये/केंद्रशासित प्रदेशांना विविध कल्याणकारी योजना जसे की PDS अर्थात सार्वजनिक वितरण प्रणाली, मध्यान्ह भोजन योजना इत्यादींमध्ये हरबरे वापरण्यास सक्षम बनवण्याबरोबरच गोदामांची जागा उपलब्ध करून दिली जाईल.येत्या रब्बी हंगामात किंमत समर्थन योजनेंतर्गत खरेदी केलेला ताजा साठा सामावून घेण्यासाठी ज्याची आवश्यकता भासेल,शिवाय शेतकऱ्यांना डाळींची किफायतशीर किंमत मिळवून देण्यास मदत होईल. त्याचबरोबर अधिकाधिक शेतकऱ्यांना अधिक गुंतवणूक करून असे कडधान्य पिकवण्यासाठी प्रोत्साहन मिळेल आणि त्यांच्या उत्पादनाला योग्य किंमत मिळवून देण्यात मदत होईल. शिवाय, यामुळे आपल्या देशात अशा कडधान्यांची स्वयंपूर्णता साधण्यास मदत होते.
अलीकडच्या काळात देशात विशेषतः गेल्या तीन वर्षांत हरबरा डाळीचे विक्रमी उत्पादन झाले आहे. किंमत समर्थन योजनेअंतर्गत भारत सरकारने रब्बी हंगाम 2019-20, 2020-21 आणि 2021-22 मध्ये चण्याची विक्रमी खरेदी केली आहे. यामुळे येत्या रब्बी हंगामातही PSS आणि PSF योजने अंतर्गत 30.55 लाख मेट्रिक टन हरबरा शासनाकडे उपलब्ध असून उत्पादन चांगले होण्याची अपेक्षा आहे. वर्ष 22-23 या कालावधीत चण्याच्या किमान आधारभूत किमतीत झालेल्या वाढीसह, किंमत समर्थन योजनेंतर्गत अतिरिक्त खरेदी करणे आवश्यक आहे.G.Chipalkatti/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
हवामान असुरक्षितता मूल्यमापनबाबतचा राष्ट्रीय पातळीवरील अहवाल लवकरच जाहीर होणार
नवी दिल्ली, 16 एप्रिल 2021
संपूर्ण भारतातील राज्ये आणि जिल्ह्यांमधील हवामान असुरक्षितताविषयक राष्ट्रीय पातळीवरील मूल्यमापना बाबतचा सविस्तर अहवाल उद्या 17 एप्रिल 2021 ला जाहीर होणार आहे.
राज्ये आणि केंद्रशासित प्रदेश यांच्या सक्रीय सहभागातून हे मूल्यमापन करण्यात आले आहे आणि अनुभवी तज्ञांकडून दिले गेलेले प्रशिक्षण तसेच क्षमता बांधणीच्या अनुभवाच्या माध्यमातून असुरक्षित जिल्हे निश्चित करण्यात आले असून या अहवालामुळे धोरणकर्त्यांना हवामानविषयक योग्य कार्यवाहीची सुरुवात करण्यास मदत होणार आहे. हवामानातील बदलाशी जुळवून घेण्यासाठी अधिक उत्तम रित्या आखलेल्या प्रकल्पांचा विकास करून त्या माध्यमातून भारतातील हवामानदृष्ट्या असुरक्षित समुदायांना मदत देखील होईल.
केंद्र सरकारचा विज्ञान आणि तंत्रज्ञान विभाग आणि एसडीसी अर्थात स्विस देशाची विकास आणि सहकार्यविषयक संस्था यांच्या संयुक्त विद्यमाने चालविण्यात आलेल्या या देशव्यापी अभ्यास कार्यात देशातील 24 राज्ये आणि 2 केंद्रशासित प्रदेशांच्या एकूण 94 प्रतिनिधींनी भाग घेतला
‘Climate Vulnerability Assessment for Adaptation Planning in India Using a Common Framework’ असे या अहवालाचे शीर्षक असून यात सध्याची हवामानविषयक धोकादायक स्थिती आणि असुरक्षिततेला कारणीभूत ठरणारे महत्त्वाचे घटक यांच्या संदर्भात विचार करता भारतातील सर्वात असुरक्षित राज्ये आणि जिल्हे निश्चित करण्यात आले आहेत. विज्ञान आणि तंत्रज्ञान विभागाचे सचिव प्रा.आशुतोष शर्मा हा अहवाल जाहीर करतील.
भारतासारख्या विकसनशील देशात, असुरक्षितता मूल्यमापन हा प्रकल्प आणि कार्यक्रमांच्या योग्य कार्यान्वयनासाठी अत्यंत महत्त्वाचा उपक्रम आहे.अनेक राज्ये आणि जिल्ह्यांमध्ये हवामानविषयक असुरक्षितता मूल्यमापनाचा उपक्रम याआधीच हाती घेण्यात आलेला असले तरीही राज्ये आणि जिल्हे यांची मूल्यमापनासाठीची चौकट वेगवेगळी असल्यामुळे त्यांच्यात तुलना होऊ शकत नाही आणि त्याच्या परिणामी धोरण आणि प्रशासकीय पातळीवर निर्णय घेण्याच्या क्षमतेला मर्यादा येतात. म्हणून सार्वत्रिक असुरक्षितता चौकटीचा वापर करून मूल्यमापन होण्याची गरज निर्माण होते.
या अभ्यासातून हाती आलेल्या निष्कर्षांची माहिती हिमालयीन राज्यांना दिल्यानंतर, विकासकार्यात अनेक सकारात्मक बदल घडून आले, यात असुरक्षितता मूल्यमापनाच्या आधारावर काही हवामानबदलांशी जुळवून घेण्यासाठीचे बदल लागू करणे आणि आधी सुरु असलेल्या कामांमध्ये प्राधान्यक्रम बदलणे यांचा समावेश आहे.
राज्यांकडून मिळालेले सकारात्मक प्रतिसाद आणि हिमालयीन राज्यांना हवामानातील बदलांशी जुळवून घेण्यासंदर्भात झालेला त्यांचा उपयोग यांचा विचार करून राज्यांच्या क्षमता बांधणीच्या माध्यमातून संपूर्ण देशासाठी हवामान असुरक्षितता मूल्यमापन उपक्रम राबविण्याचा निर्णय घेण्यात आला.
हवामान बदलविषयक राष्ट्रीय कृती योजनेचा एक भाग म्हणून विज्ञान आणि तंत्रज्ञान विभाग हवामान बदलाशी संबंधित असलेल्या, हिमालयीन परिसंस्था टिकविण्यासाठीचे राष्ट्रीय अभियान  आणि हवामान बदलाविषयीच्या धोरणात्मक माहितीविषयक राष्ट्रीय अभियान  अशा 2 राष्ट्रीय मोहिमा राबवीत आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
संरक्षण मंत्रालय
अग्निवीरांच्या पहिल्या तुकडीची पासिंग आऊट परेड, येत्या 28 मार्च रोजी आयएनएस चिल्का या युद्धनौकेवर होणार
नवी दिल्ली, 25 मार्च 2023
अग्निवीरांच्या पहिल्या तुकडीचे प्रशिक्षणोत्तर पथसंचलन म्हणजेच पासिंग आऊट परेड, येत्या 28 मार्च 2023 रोजी, आयएनएस चिल्का इथे होणार आहे. सुमारे 2600 अग्निवीरांनी, ज्यात 273 महिला अग्निवीरांचाही समावेश आहे, त्यांनी चिल्का इथे सुरु असलेले प्रशिक्षण यशस्वीपणे पूर्ण केल्यानंतर हे पथसंचलन होणार आहे. नौदलप्रमुख अॅडमिरल आर. हरी कुमार या पासिंग आऊट परेड समारंभाचे मुख्य अतिथी असतील, आणि यावेळी होणाऱ्या पथसंचलनाचे ते अवलोकन करतील.दक्षिण नौदल विभागाचे फ्लॅग ऑफिसर कमांडिंग-इन-चीफ व्हाईस अॅडमिरल एमए हम्पीहोळी, दक्षिण नौदल विभागासह अनेक इतर वरिष्ठ नौदल अधिकारी आणि मान्यवर देखील यावेळी उपस्थित असतील. यशस्वी प्रशिक्षणार्थींना त्यांच्या पुढच्या सागरी प्रशिक्षणासाठी किनाऱ्यावर असलेल्या युद्धनौकांवर तैनात केले जाईल.
28 मार्च रोजी होणाऱ्या पासिंग आऊट परेडची ठळक वैशिष्ट्ये:
पासिंग आऊट परेड हा प्रशिक्षणार्थींसाठी एक अविस्मरणीय प्रसंग आणि त्यांच्या कुटुंबियांसाठी अभिमानाचा क्षण असतो. प्रारंभिक प्रशिक्षण यशस्वीरीत्या पूर्ण केल्यानंतर देशातील कोणत्याही प्रशिक्षण संस्थेतून अग्निवीर उत्तीर्ण होण्याची ही पहिलीच वेळ आहे – सशस्त्र सैन्यदले आणि राष्ट्रासाठी नवीन सुरुवात करण्याच्या दिशेने हा एक महत्वाचा टप्पा आहे.
या पासिंग आऊट परेडदरम्यान आलेल्या प्रमुख पाहुण्यांच्या हस्ते, पात्र अग्निवीरांना पुरस्कार प्रदान केले जातील.
देशाचे पहिले सीडीएस म्हणजे संरक्षण दल प्रमुख , दिवंगत जनरल बिपिन रावत यांनी अग्निवीर योजनेसाठी दिलेल्या योगदानाची दखल घेत, भारतीय नौदलाने यावर्षीपासून जनरल बिपिन रावत फिरता चषक पुरस्कार सुरु केला असून, ‘सर्वोत्कृष्ट क्रमवारीत प्रथम क्रमांकावर असलेल्या महिला अग्निवीर प्रशिक्षणार्थीला दिवंगत जनरल रावत यांच्या मुलींकडून हा चषक प्रदान केला जाईल.
या ऐतिहासिक घटनेचे साक्षीदार होण्यासाठी आणि अग्निवीरांना प्रशिक्षण देण्यासाठी, या पासिंग आऊट परेडला नौदलातील अनेक ज्येष्ठ नौदल कर्मचारी, ज्यांनी आपल्या सेवा काळात आणि त्यानंतरही, उत्कृष्ट कामगिरी केली आहे, त्यांना आणि महिला क्रीडापटूंनाही आमंत्रित करण्यात आले आहे.S.Kane/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
विज्ञान आणि तंत्रज्ञान मंत्रालय
कोविड कथा: जनजागृतीकरता मल्टिमिडिया मार्गदर्शिका
कोविड-19 महामारीबद्दल ए टू झेड  माहिती देणार
नवी दिल्ली, 27 मे 2020
राष्ट्रीय विज्ञान आणि माहिती तंत्रज्ञान परीषदेचा विज्ञान तंत्रज्ञान विभाग आणि डॉ अनामिका मेमोरियल ट्रस्ट यांनी मिळून कोविड-19 महामारीची ए टू झेड  माहिती देणार्या लोकप्रिय मल्टिमीडीया मार्गदर्शिकेची हिन्दी आवृत्ती काढली आहे.
या महिन्याच्या सुरूवातीलाच त्याची इंग्रजी प्रत प्रसिध्द झाली आहे . हिन्दी भाषिक भागातून कोविड कथाच्या आवृतीची जोरदार मागणी झाल्याने ही हिंदी आवृत्ती प्रकाशित झाली असून त्यात लोकांना उपयुक्त अधिक माहिती दिली आहे.
“सामान्य माणसांना विज्ञानाचे आकलन त्यांच्या भाषेतून करून दिले पाहिजे आणि हिंदी ही बहुसंख्यांची बोलीभाषा आहे म्हणून कोविड कथा चे महत्व अधिक आहे” असे डिएसटीचे सचिव प्रा आशुतोष शर्मा याची प्रशंसा करताना सांगितले.
या महामारीच्या काळात ,लोकांच्या मनावर ताण आलेला असतांना यातील विज्ञान व्यंगचित्रे  वैज्ञानीक संदेश आणि आरोग्याच्या संकल्पना सहज,रंजकतेने, हसत खेळत लोकांना समजावून देतील.
भारत सरकारच्या विज्ञान आणि तंत्रज्ञान विभागाने मल्टिमिडीयाच्या आणि डिजीटल माध्यमाद्वारे कोविड -19 महामारीबद्दलची माहिती लोकांना सहजपणे समजेल आणि त्यांच्या प्रश्नाचे सहजपणे आदानप्रदान होईल असे हे ईलेक्ट्राँनिक माध्यम जनजागृतीसाठी उपलब्ध केले आहे.
आनंदाची गोष्ट म्हणजे लोकांनी कोविड कथा चळवळ संपूर्ण देशभरात उचलून धरली असून त्याची साखळी तयार होत आहे. मेघालय राज्याच्या खासी भाषेत कोविड कथा भाषांतरीत होत आहे, तामिळ आवृत्ती तयार होत असून बंगाली आणि आसामी आवृत्त्यांचे काम सुरू आहे.
विज्ञान प्रसाराची तळमळ असलेले तज्ञ कोविड कथा फ्लिप आवृत्ती , ॲनिमेशन , व्हिडीओ अशा वेगवेगळ्या स्वरुपात आणण्यासाठी प्रयत्नशील आहेत. वेगवेगळ्या अधिकृत संस्था त्यांच्या सामाजिक माध्यमांसाठी आणि जनसंपर्कासाठी कोविड कथांमधील करावे-न करावे अशा प्रकारची माहिती, सायन्टून्स ,व्यंजनांच्या ओळीने दिली जाणारी दैनंदिन माहीती वापरत असून त्यायोगे हिन्दी भाषेतून तसेच स्थानिक भाषांतून कोविड कथा तळागाळापर्यंत पोहचत आहे.
कोविड कथा हिंदीसाठी येथे क्लिक करा
कोविड कथा इंग्रजीसाठी येथे क्लिक करा
B.Gokhale/S.Patgaonkar/P.Malandkar
(Visitor Counter : 238
पंतप्रधान कार्यालय
पंतप्रधानांनी जनतेला दिल्या हनुमान जयंतीच्या शुभेच्छा
पंतप्रधान नरेंद्र मोदी यांनी हनुमान जयंतीच्या पावन प्रसंगी जनतेला शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
शक्ती, साहस आणि संयमाचे प्रतीक असलेल्या भगवान हनुमान यांच्या जयंती निमित्त सर्व देशवासीयांना अनेक शुभेच्छा. पवनपुत्राच्या कृपेने सर्वांचे जीवन बल, बुद्धी आणि विद्येने सदा परिपूर्ण रहो.
आरोग्य आणि कुटुंब कल्याण मंत्रालय
हिमाचल प्रदेश, पंजाब आणि उत्तरप्रदेश या राज्यांना कोविड प्रतिसाद आणि व्यवस्थापनात सहाय्य करण्यासाठी केंद्राच्या उच्चस्तरीय समितीची भेट
सक्रीय रुग्णांचा दर घसरून, एकूण रुग्णसंख्येच्या 4.85%
हिमाचल प्रदेश, पंजाब आणि उत्तर प्रदेश या राज्यांतील कोविड प्रतिसाद आणि व्यवस्थापनात सहाय्य करण्यासाठी,केंद्रसरकारने उच्चस्तरीय समिती, नियुक्त करण्याचा निर्णय घेतला आहे. या राज्यातील सक्रीय रूग्णांच्या संख्येत वाढ झालेली नोंदविली गेली आहे, म्हणजेच जे रुग्ण रुग्णालयात उपचार घेत आहेत अथवा वैद्यकीय देखरेखीखाली घरात विलगीकरणात आहेत, त्यांची संख्या वाढत असल्याचे दर्शवित आहे.
ही तीन सदस्यांची समिती, ज्या जिल्ह्यांत रुग्णसंख्या वाढत आहे अशा ठिकाणांचा दौरा करेल आणि त्या राज्यातील प्रतिबंधात्मक प्रयत्नांचे सबलीकरण, सर्वेक्षण लक्ष, चाचण्या,जंतुसंसर्ग दूर करण्यासाठी तसेच नियंत्रणात आणण्यासाठी उपाययोजना आणि पाॅझिटीव्ह रुग्णांचे वैद्यकीय व्यवस्थापन कार्यक्षम करण्याच्या दृष्टीने प्रयत्न करतील. ही समिती वेळेवर निदान करण्याच्या व्यवस्थापनातील आव्हाने आणि पाठपुरावा यावर कार्यक्षमतेने मार्गदर्शन करेल.
भारतात सध्या सक्रीय रूग्णांची संख्या  कमी होत असून सक्रीय रुग्ण आणि एकूण पाॅझिटीव्ह रूग्णसंख्या यांचा दर आणखी कमी होऊन तो 4.85%वर आला असून सतत 5%पेक्षा खालीच कायम राहिला आहे.
बरे झालेले रुग्ण आणि उपचार घेत असलेले रुग्ण यांच्यातील अंतर सतत वाढत आहे आणि ते 80,80,655 इतके आहे.
26 राज्ये/केंद्रशासित प्रदेशात आजपर्यंत 20,000 पेक्षा कमी रुग्ण आहेत.
7 राज्ये/केंद्रशासित प्रदेशात सक्रीय रुग्णांची संख्या 20,000 ते 50,000 दरम्यान आहे, तर महाराष्ट्र आणि केरळमध्ये 50,000 पेक्षा अधिक रुग्ण आढळून आले आहेत.
दिल्लीत 6,963 रुग्ण कोविडमधून बरे झाले आहेत.केरळ आणि महाराष्ट्रात अनुक्रमे 6,719 आणि 4,088 रूग्ण नव्याने बरे झाल्याची नोंद झाली आहे.
नवीन रूग्णसंख्येत दहा राज्ये/केंद्रशासित प्रदेशांचा वाटा 76.81% इतका आहे. गेल्या 24 तासांत 45,209 रुग्णांना नव्याने कोविडचा संसर्ग झाला आहे.
दिल्लीत गेल्या 24 तासांत 5,879 रुग्ण नव्याने आढळून आले. केरळमध्ये 5,772 आणि महाराष्ट्रात 5,760 दररोजच्या नव्या रुग्णांची काल नोंद झाली.
501 पैकी 76.45% रूग्ण गेल्या 24 तासांत मृत्युमुखी पडले असून ते दहा राज्ये/केंद्रशासित प्रदेशांतील आहेत.
दिल्लीत 111 रुग्ण मृत्युमुखी पडले असून त्यांचे प्रमाण 22.16% इतके आहे. महाराष्ट्रात 62 तर पश्चिम बंगालमध्ये 53 मृत्यूंची नोंद झाली.
M.Chopade/S.Patgoankar/P.Kor
आरोग्य आणि कुटुंब कल्याण मंत्रालय
कोविड-19 ची ताजी माहिती
देशातील एकूण कोविड -19 प्रतिबंधक लसीकरण व्याप्तीने 197.08 कोटी मात्रांचा टप्पा केला पार
देशातील उपचाराधीन रुग्ण संख्या सध्या 92,576
देशातील सक्रिय केसेस 0.21%
देशातील कोरोनामुक्तीचा दर सध्या 98.58%
गेल्या 24 तासात कोरोनामुक्त झालेल्या रुग्णांची संख्या -10,917
कोआतापर्यंत रोनामुक्त झालेले एकूण रुग्ण-4,27,72,398
गेल्या 24 तासात 11,739 नव्या रुग्णांची नोंद
दैनिक पॉझिटिव्हिटी दर सध्या 2.59%
साप्ताहिक पॉझिटिव्हिटी दर सध्या 3.25%
आतापर्यंत घेण्यात आलेल्या एकूण चाचण्या- 86.07 कोटी
गेल्या 24 तासात घेण्यात आलेल्या चाचण्या- 4,53,940
संरक्षण मंत्रालय
भारतीय हवाई दलाने रिक्त झालेले क्रायोजेनिक ऑक्सिजन कंटेनर्स दुबईला पोहोचवले
नवी दिल्ली, 17 मे 2021
भारतीय वायुसेनेतील अवजड वाहतूक करणाऱ्या विमानांचा ताफा दिनांक 22 एप्रिल 2021 पासून रिक्त झालेले क्रायोजेनिक ऑक्सिजन टँकर्स त्यांच्या भरण्याच्या स्थानकांवर विमानाने पोचते करत आहेत, जेणेकरून ते भरून घेऊन रस्त्यांद्वारे किंवा रेल्वेने त्यांच्या गंतव्यस्थानावर पोहोचवले जातील.आंतरराष्ट्रीय गंतव्यस्थानांबाबतही आता असाच उपक्रम राबविला जात आहे.
भारतीय हवाई दलाच्या आयएल-76 या विमानाने जामनगरहून 03 रिकामे क्रायोजेनिक कंटेनर दुबईतील अल मकतूम येथे पोहोचवले आहेत., दुबईत या कंटेनर मध्ये जलरुप वैद्यकीय प्राणवायु भरून तो जहाजातून भारतात आणणे या साठी इंडियन ऑयल कॉर्पोरेशन लिमिटेड समन्वयक म्हणून काम करत साधला आहे. रिक्त कंटेनर्सच्या या हवाई वाहतुकीमुळे प्राणवायू आणण्यासाठी लागणाऱ्या वेळेत बचत होत आहे.
00Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
राष्ट्रपती कार्यालय
9 ऑक्टोबरला चेंज ऑफ गार्ड सोहळा होणार नाही
नवी दिल्ली, 4 ऑक्टोबर 2021
डेन्मार्कच्या पंतप्रधानांच्या भारत भेटीमुळे या शनिवारी  ला चेंज ऑफ गार्ड सोहळा होणार नाही. 16 ऑक्टोबर 2021 पासून दर शनिवारी  सकाळी 8 ते 9 या काळात पुन्हा सुरु होणार आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
सुक्ष्म, लघु आणि मध्यम उदयोग मंत्रालय
केंद्रीय मंत्री नारायण राणे यांच्या हस्ते खादी आणि ग्रामोद्योग आयोजित ‘खादी महोत्सवाचे’ उद्घाटन
खादी आणि ग्रामोद्योगच्या माध्यमातून ग्रामीण भागात रोजगारनिर्मितीवर भर देण्याचे मंत्र्यांचे आवाहन
मुंबई, 2 ऑक्टोबर 2023
केंद्रीय सुक्ष्म, लघु आणि मध्यम उद्योग खात्याचे मंत्री नारायण राणे यांनी आज खादी आणि ग्रामोद्योगाने आयोजित केलेल्या खादी महोत्सवाचे मुंबई येथे उद्घाटन केले. याप्रसंगी संबोधित करताना नारायण राणे यांनी खादी आणि ग्रामोद्योगच्या कार्याचे कौतुक केले. गांधीजींच्या विचारांची अंमलबजावणी करण्याचे काम खादी आणि ग्रामोद्योग करत असल्याचे ते म्हणाले.
गेल्या काही वर्षांपासून खादी आणि ग्रामोद्योग अतिशय चांगले कार्य करत आहे. 2014-15 मध्ये केव्हीआयसीचा व्यवसाय 30 हजार कोटी होता तर आज केव्हीआयसीचा व्यवसाय 1 लाख 34 हजार कोटीपर्यंत गेला आहे. गेल्या नऊ वर्षात कार्यपद्धतीतील बदलामुळे हे शक्य झाले आहे. देशाच्या अर्थव्यवस्थेत मुंबईचे योगदान 34 टक्के आहे. यात खादी आणि ग्रामोद्योग यांचाही मोठा वाटा यापुढील काळात असावा, अशी इच्छा नारायण राणेंनी व्यक्त केली.
महात्मा गांधींनी खादीच्या माध्यमातून रोजगारनिर्मितीवर भर दिला होता. ग्रामीण भागांमध्ये रोजगारनिर्मिती झाली पाहिजे. गाव सुधारली तर देश सुधारतो हा विचार गांधीजींनी दिला, आज पंतप्रधान मोदी यावर भर देत आहेत. तसेच महात्मा गांधी यांचा स्वच्छतेविषयीचा संदेश सर्वांनी अंमलात आणला पाहिजे. महात्मा गांधींनी खादीला स्वातंत्र्य आंदोलनाशी जोडले. खादीच्या प्रसाराचे कार्य आपल्याला पुढे न्यायचे आहे.
सर्व जगाला आदर्श वाटणारे बापू आपल्या भारतात होऊन गेले याचा आपल्याला अभिमान आहे. गांधीजींच्या स्वच्छतेविषयीच्या विचारांचा प्रसार करण्यासाठी पंतप्रधान नरेंद्र मोदी यांनी स्वच्छ भारत अभियान हाती घेतले, असे केंद्रीय मंत्री राणे म्हणाले. 2030 पर्यंत भारत जगातील तिसऱ्या क्रमाकांची अर्थव्यवस्था निर्धार पंतप्रधानांनी केला आहे. जनतेचे सहकार्य मिळाल्यास कोणतेही लक्ष्य लहान नाही.
2 ऑक्टोबर ते 31 ऑक्टोबर खादी महोत्सव राबवण्यात येत आहे. यात केवळ खादीच नाही तर स्थानिक उत्पादनांच्या प्रसारासाठी ‘व्होकल फॉर लोकल’ प्रदर्शनांचे आयोजन करण्यात येत आहे. या कालावधीत खादी उत्पादनांवर 20 ते 25 टक्के सुट देण्यात येणार आहे. युवकांसाठी जिंगल स्पर्धेचे आयोजन करण्यात आले आहे. तसेच खादी आणि ग्रामोद्योगवर आधारीत व्हिडीओ गेम स्पर्धा आयोजित करण्यात येत आहे.PIB Mumbai | S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 43
आरोग्य आणि कुटुंब कल्याण मंत्रालय
केंद्र सरकारकडून आतापर्यंत राज्ये/ केंद्रशासित प्रदेशांना लसींच्या 16.54 कोटी मात्रांचा मोफत पुरवठा
राज्ये/ केंद्रशासित प्रदेशांकडे लाभार्थ्यांच्या लसीकरणासाठी अजूनही 78 लाखापेक्षा अधिक मात्रा उपलब्ध
याव्यतिरिक्त 56 लाखांपेक्षा अधिक मात्रा पुढील 3 दिवसांत राज्ये/ केंद्रशासित प्रदेशांना प्राप्त होणार
केंद्र सरकार, राज्ये आणि केंद्रशासित प्रदेशांच्या सहकार्याने कोविड विरोधातील लढाईचे नेतृत्व करत आहे. केंद्र सरकारच्या महामारी नियंत्रण आणि व्यवस्थापन  या पाच सूत्री धोरणाचा लसीकरण हा एक अविभाज्य भाग बनला आहे.
कोविड -19 लसीकरणाच्या तिसऱ्या टप्प्यात उदार आणि वेगवान रणनितीची अंमलबजावणी 1 मे 2021 पासून सुरू झाली आहे. नवीन पात्र लोकसंख्या गटाची नोंदणी 28 एप्रिलपासून सुरू झाली आहे. संभाव्य लाभार्थी थेट कोविन पोर्टलवर  किंवा आरोग्यसेतु अॅपद्वारे नोंदणी करू शकतात.
केंद्र सरकारने आतापर्यंत सुमारे 16.54 कोटी लसींच्या मात्रा  राज्ये / केंद्रशासित प्रदेशांना मोफत दिल्या आहेत. यापैकी, वाया गेलेल्या लसीच्या मात्रा आणि वापरण्यात आलेल्या मात्रांची एकूण संख्या 15,76,32,631  एवढी आहे.
78 लाखांपेक्षा अधिक कोविड प्रतिबंधक लसीच्या मात्रा  अद्याप राज्ये/ केंद्रशासित प्रदेशांकडे देण्यासाठी उपलब्ध आहेत.
याशिवाय, पुढील 3 दिवसांत 56 लाखांहून अधिक  लसीच्या मात्रा राज्ये / केंद्रशासित प्रदेशांना मिळणार आहेत.
आरोग्य आणि कुटुंब कल्याण मंत्रालय
देशातील कोविड-19 प्रतिबंधक लसीकरणाने केला एकूण 211.13 कोटी लसीच्या मात्रांचा टप्पा पार
12 ते 14 वयोगटातील 4.01 कोटीहून अधिक किशोरवयीनांना लसीची पहिली मात्रा देण्यात आली
देशातील उपचाराधीन रूग्णसंख्या सध्या 90,707
गेल्या 24 तासांत 10,256 नव्या कोविड रूग्णांची नोंद
कोविडमुक्त होण्याचा दर सध्या 98.61 टक्के
साप्ताहिक पॉझिटिव्हिटी दर सध्या 3.02 टक्के
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरणाने 211.13 कोटीहून  अधिक मात्रांचा टप्पा पार केला आहे आणि एकूण 2,81,13,254 सत्रांतून हे साध्य केले आहे.
12 ते 14 वर्षे वयोगटातील किशोरांसाठी कोविड प्रतिबंधक लसीकरण 16 मार्च 2022 रोजी सुरू करण्यात आले. आतापर्यंत, 4.01 कोटी  किशोरवयीनांना कोविड-19 ची पहिली मात्रा देण्यात आली. त्याचप्रमाणे, 18 ते 59 वयोगटातील नागरिकांना कोविड-19 ची वर्धित मात्रा देण्यास 10 एप्रिल 2022 रोजी सुरूवात झाली.
आज सकाळी सात वाजता उपलब्ध झालेल्या तात्पुरत्या अहवालानुसार, एकत्रित आकडेवारीचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,853
|
|
2nd Dose
|
|
1,01,04,793
|
|
Precaution Dose
|
|
66,99,375
|
|
FLWs
|
|
1st Dose
|
|
1,84,34,179
|
|
2nd Dose
|
|
1,76,95,262
|
|
Precaution Dose
|
|
1,30,35,160
|
|
Age Group 12-14 years
|
|
1st Dose
|
|
4,01,69,223
|
|
2nd Dose
|
|
2,99,28,856
|
|
Age Group 15-18 years
|
|
1st Dose
|
|
6,16,23,068
|
|
2nd Dose
|
|
5,21,87,960
|
|
Age Group 18-44 years
|
|
1st Dose
|
|
56,04,30,223
|
|
2nd Dose
|
|
51,25,30,807
|
|
Precaution Dose
|
|
5,61,13,465
|
|
Age Group 45-59 years
|
|
1st Dose
|
|
20,38,73,798
|
|
2nd Dose
|
|
19,61,90,171
|
|
Precaution Dose
|
|
3,22,02,987
|
|
Over 60 years
|
|
1st Dose
|
|
12,75,61,958
|
|
2nd Dose
|
|
12,26,28,000
|
|
Precaution Dose
|
|
3,95,71,501
|
|
Precaution Dose
|
|
14,76,22,488
|
|
Total
|
|
2,11,13,94,639
भारतातील उपचाराधीन रूग्णांची संख्या सध्या 90,707 इतकी आहे. देशातील पाॅझिटीव्ह रुग्णांच्या तुलनेत सक्रीय रूग्णांची टक्केवारी 0.20 टक्के इतकी आहे.
परिणामी, भारतात रुग्ण कोविडमुक्त होण्याचा दर 98.61 टक्के इतका आहे. गेल्या 24 तासात,13,528 रूग्ण कोविडमुक्त झाले असून बरे झालेल्या कोविडमुक्त रूग्णांची एकत्रित संख्या  आता 4,37,70,913 इतकी आहे.
गेल्या 24 तासात, 10,256 नवीन कोविड रूग्णांची नोंद झाली आहे.
गेल्या 24 तासात, 4,22,322 कोविड चाचण्या घेण्यात आल्या. भारताने आतापर्यंत 88.43 कोटी  एकूण चाचण्या घेतल्या आहेत.
साप्ताहिक पॉझिटिव्हिटी दर सध्या 3.02 टक्के इतका आहे. तर दैनंदिन पॉझिटिव्हिटी दर 2.43 टक्के इतका नोंदवला गेला आहे
विज्ञान आणि तंत्रज्ञान मंत्रालय
सीएसआयआरचा खादी आणि ग्रामोद्योग आयोगासोबत मध उत्पादन विक्रीला चालना देण्यासाठी सामंजस्य करार
नवी दिल्ली, 5 डिसेंबर 2019
कौन्सिल ऑफ सायंटिफिक आणि इंडस्ट्रीयल रिसर्च अर्थात सीएसआयआरने खादी आणि ग्रामोद्योग आयोगाबाबत मध उत्पादन विक्रीला चालना देण्यासाठी सामंजस्य करार केला आहे. या करारामुळे मधाची चाचणी, मध उद्योगाला चालना देणे आदींबाबत सहकार्य करण्यात येईल. तसेच खादी ग्रामोद्योग आयोगाच्या दुकानांमध्ये सीएसआयआर तंत्रज्ञान उत्पादनही मांडण्यात येतील.
M.Chopade/J.Patankar/P.Kor
(Visitor Counter : 64